# Debeikiai

### Straipsnis iš Vikipedijos, laisvosios enciklopedijos.

  Kitos reikšmės – Debeikiai (reikšmės).

Debeikiai
[[Image:|270px]]
Debeikiai
Koordinatės |

55°34'50″ š. pl. 25°19'20″ r. ilg.

Artimiausias miestas |
Savivaldybė | Anykščių rajonas
Seniūnija | Debeikių seniūnija
Gyventojų skaičius | 452 (2001 m.)

Vietovardžio kirčiavimas (2 kirčiuotė)
Vardininkas: | Debeĩkiai
Kilmininkas: | Debeĩkių
Naudininkas: | Debeĩkiams
Galininkas: | Debeikiùs
Įnagininkas: | Debeĩkiais
Vietininkas: | Debeĩkiuose

Debeikiai – miestelis Anykščių rajone, į šiaurės rytus nuo Anykščių. Seniūnijos centras. Miestelis yra radialinio plano, jame yra neogotikinio stiliaus Šv. Jono Krikštytojo bažnyčia (nuo 1914 m.), pastatytas kryžius, yra kapinės. Miestelyje stovi paminklas partizanams (nuo 1995 m.), yra medicinos punktas, vaistinė, paštas, pagrindinė mokykla, vaikų darželis, kultūros namai, biblioteka, malūnas, baldų dirbtuvės. Pro kaimą teka Aknysta – kairysis Šventosios intakas.

## [taisyti] Istorija

Debeikiai minimi nuo XVII a. pradžios. 1769 m. pastatyta koplyčia, XVIII a. pabaigoje – pirmoji medinė bažnyčia. Gyventojai aktyviai dalyvavo 1863 m. sukilime, XX a. pradžios revoliuciniuose įvykiuose, platino lietuvišką spaudą.

1948-1951 m. buvo ištremta 15 gyventojų. Miestelis pokario metais buvo svarbus partizaninio judėjimo kaip ir NKVD veiklos centras. Čia ypač aktyviai veikė NKVD garnizonas, kuriam talkino ir vietiniai skrebai. Jie bendromis pajėgomis žiauriai slopino Debeikių apylinkėse veikusį platų partizaninį judėjimą. Partizanams atminti 1995 m. Debeikiuose pastatytas paminklas (skulptorius – Regimantas Midvikis).

Miestelio ir apylinkių žmonės tarpukariu garsėjo auginamais žirgais, todėl žirgas yra ir miestelio herbe, kuris buvo Prezidento patvirtintas 2002 m. rugpjūčio 21 d.

## [taisyti] Žymūs žmonės

- Debeikiuose gimė ir buvo palaidotas knygnešys Jurgis Baranauskas (1859–1941).

## [taisyti] Nuorodos

- Parapijos puslapis
- Nuotraukos

Rodomas puslapis "http://lt.wikipedia.org../../../d/e/b/Debeikiai.html"

Kategorijos: Lietuvos miesteliai | Anykščių rajono gyvenvietės | Lietuvos herbinės gyvenvietės

##### Views

- Straipsnis
- Aptarimas
- Dabartinė versija

##### Paieška